[pic] | AZ EURÓPAI KÖZÖSSÉGEK BIZOTTSÁGA |

Brüsszel, 29.1.2008

COM(2008) 52 végleges

2006/0197 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján

a Tanácsnak az Európai Innovációs és Technológiai Intézet létrehozásáról szóló európai parlamenti és tanácsi rendeletjavaslat elfogadásáról szóló közös álláspontjáról

2006/0197 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján

a Tanácsnak az Európai Innovációs és Technológiai Intézet létrehozásáról szóló európai parlamenti és tanácsi rendeletjavaslat elfogadásáról szóló közös álláspontjáról

1. ELőZMÉNYEK

A javaslat Európai Parlamenthez és Tanácshoz történő beterjesztésének időpontja [(COM(2006) 604 végleges, 2006/0197(COD) dokumentum)]: | 2006. október 20. |

Az Európai Gazdasági és Szociális Bizottság véleményének időpontja: 2007/C 161/06 | 2007. március 14. |

Az általános megközelítés (11058/07. sz. dokumentum) elfogadásának időpontja | 2007. június 25. |

Az Európai Parlament véleményének időpontja (első olvasat): | 2007. szeptember 26. |

A politikai megállapodás elfogadásának időpontja: | 2007. november 23. |

A közös álláspont elfogadásának időpontja: | 2008. január 21. |

2. A BIZOTTSÁG JAVASLATÁNAK CÉLJA

A lisszaboni stratégia keretében az Európai Innovációs és Technológiai Intézet (ETI) az Unió és a tagállamok innovációs kapacitásának megerősítésére szánt új kezdeményezés, amely egyesíti a tudásháromszög legkiemelkedőbb szereplőit. Az Intézet a kimagasló teljesítményen alapuló innováció vezető intézménye lesz, továbbá mintául szolgál majd a tudományos, a kutatói és az üzleti világ együttműködéséhez, lehetővé téve ezáltal Európa számára, hogy hatékonyabban nézzen szembe a globalizálódó, tudásalapú világgazdaság kihívásaival. Az ETI a tudományos és innovációs társulások (egyetemek, kutatószervezetek, vállalatok és az innovációs folyamat más szereplőinek partnerségei) alapján fog szerveződni. Az intézetet az üzleti, a tudományos és a kutatói világ kiválóságaiból álló igazgatótanács fogja irányítani, koordinálni és értékelni. Az üzleti világ valamennyi stratégiai és operatív szinten történő bevonása a kezdeményezés sarokköve lesz.

3. ÉSZREVÉTELEK A KÖZÖS ÁLLÁSPONTHOZ

3.1 Általános megjegyzések a közös állásponthoz

A közös álláspont szövege alapvetően és szélesebb értelemben véve összhangban van a Bizottság javaslatával, ezért teljes mértékben támogatható.

3.2 Megállapodás a közös álláspontról

A közös álláspont elmélyült intézményközi tárgyalások eredménye, amely a pénzügyi keret felülvizsgálatáról szóló, 2007. szeptember 19-i bizottsági javaslatot, illetve az Európai Parlament az ETI-ről szóló állásfoglalásának 2007. szeptember 26-i elfogadását követte.

Ezzel összefüggésben nem hivatalos és technikai jellegű megbeszéléseken körüljárták jó néhány még függőben lévő szabályozási kérdés kompromisszumos lehetőségeit. Ezzel egyidejűleg a 2008. évi költségvetési eljárás keretében a Tanács költségvetési bizottságában, illetve a költségvetési hatóság két ága között tárgyalásokat folytattak az ETI (és a Galileo) finanszírozásáról.

2007. november 20-án Angelika Niebler, az Ipari, Kutatási és Energiaügyi (ITRE) Bizottság elnöke megerősítette a Coreper által 2007. november 14-én elfogadott szövegnek, valamint a Bizottság Nyilatkozatának (amely az ETI finanszírozásáról szóló megállapodás tárgyát képezi – lásd lent) a Parlament általi jóváhagyását.

A Versenyképességi Tanács 2007. november 23-án, pénteken politikai megállapodást írt alá az ETI létrehozásáról. Ugyanezen a napon a Tanács és az Európai Parlament megállapodást írt alá a Galileo és az ETI finanszírozásáról, amelyben a 2008–2013-as időszakra 309 millió EUR-t különítettek el az ETI számára.

Az alábbi fő témákban állapodtak meg:

Az oktatási dimenzió: Konszenzusra jutottak a felsőoktatási intézmények meghatározása, illetve a fokozatok és diplomák kérdése terén.

A tudományos és innovációs társulások részvétele a közösségi programokban [(17) preambulumbekezdés és 14. cikk]

A 14. cikk szövegét újrafogalmazták annak a félreértésnek az elkerülése érdekében, mintha a tudományos és innovációs társulások valamennyi adminisztratív költségét – amely igen magas lehet – feltétlenül a Közösség költségvetéséből kellene finanszírozni.

A részt vevő államok meghatározása (2. cikk, fogalommeghatározások): Az „ európai ” szót az Európai Parlament javaslatára közös megegyezéssel törölték, míg a 7. cikk (3) bekezdésének európai dimenzióját megerősítették.

Az ETI-védjegy [(12) preambulumbekezdés és 8. cikk] Kompromisszum született az Európai Parlament és a Tanács álláspontja között (kötelező vagy szabadon választható használat).

A „ kísérleti szakasz ” kifejezés helyébe [(24) preambulumbekezdés és 19. cikk] a „ kezdeti szakasz ” kifejezést léptették.

Az első tudományos és innovációs társulások területei [(24) preambulumbekezdés]: A Tanács a Parlament javaslatára jóváhagyta a „megújuló energia” és „az IKT-k új generációja” kifejezések beemelését a (24) preambulumbekezdésbe.

Az első tudományos és innovációs társulások kiválasztásának időszakát [(24) preambulumbekezdés és 18. cikk] az Európai Parlament javaslatának megfelelően 18 hónapra rövidítették.

A javaslat értékelése és Bizottság általi felülvizsgálata [16. cikk (3) bekezdés)] Megállapodtak abban, hogy a Bizottság a rendelet felülvizsgálatára „adott esetben” kiterjedő hatáskörét az ETI értékeléséhez kötik.

A támogatási struktúra létrehozása (a melléklet 6. cikke): A tárgyalások során felmerült az az igény, hogy a rendeletben elő kellene írni a támogatási struktúra előkészítését. A Bizottság a társtörvényhozók jóváhagyásával különböző lehetőségeket vizsgált meg, és arra a következtetésre jutott, hogy a legjobb megoldás egy új cikk beillesztése az alapokmányokba, amely átmenetileg lehetővé tenné az ETI nevében történő jogi és pénzügyi döntések meghozatalát addig, amíg az igazgatótanács ki nem nevezi az igazgatót.

A jelölőbizottság (az alapokmányok 1. cikke): A jelölőbizottság eseti jellegének hangsúlyozása érdekében megállapodtak abban, hogy azt csak az első igazgatótanácsi tagok kinevezésekor alkalmazzák.

A Parlament kérésére válaszul, amely egy (a Parlament és a Tanács felé) nyitottabb és informatívabb jelölési eljárásra irányult, a Bizottság a következő nyilatkozatot fűzte a Tanács jegyzőkönyvéhez:

A Bizottság tájékoztatja a Tanácsot és az Európai Parlamentet a jelölőbizottság tagjainak kinevezéséről és a jelölőbizottság megbízatásáról.

A Bizottság – nyílt konzultációs eljárást követően – tájékoztatja a Tanácsot és az Európai Parlamentet a jelölőbizottság által az igazgatótanács első tagjainak kiválasztásánál alkalmazandó kiválasztási kritériumokról.

A Bizottság késedelem nélkül tájékoztatja az Európai Parlamentet és a Tanácsot a jelölőbizottság által az igazgatótanács első tagjainak jelölése, valamint az igazgatótanács által a további tagok jelölése céljából végrehajtott kiválasztási eljárás eredményéről.

AA Bizottság egyhónapos időtartamot biztosít az Európai Parlamentnek és a Tanácsnak a kiválasztási eljárás eredményének tudomásul vételére. Ezt követően a Bizottság kinevezi az igazgatótanács tagjait.

A Bizottság tájékoztatja a Tanácsot és az Európai Parlamentet az igazgatótanács által megválasztott elnök személyéről. Az elnökkel a megválasztását követően és hivatalba lépését megelőzően véleménycserét lehet folytatni.

4. KÖVETKEZTETÉS

A közös álláspont megegyezik a Bizottság első javaslatának céljaival. A Bizottság ezért támogatja a közös álláspontot.